ถ้าใช้ที่ตรวจครรภ์แค่1-2ยี่ห้อ ในช่วงเวลาที่แตกต่างกันออกมาไม่ใช่ใช้ทีเดียว เป็นจำนวน 6-7อัน กับเวลาที่ผ่านมา ผลออกมาเหมือนกัน ขึ้นขีดเดียว สามารถเชื่อประสิทธิภาพของที่ตรวจได้ไหมคะ และตรวจในเวลาที่เหมาะสมและเป็นปัสวะตอนเช้าด้วยในบางครั้งค่ะ และ ในการสวมถุงยางอนามัยโดยถูกวิธี และ ไม่แตกหลุดหรือรั่ว สามารถเชื่อถือได้แล้วป้องกันได้มากแค่ไหนค่ะ ถ้าใช้อย่างถูกวิธี เพราะตอนนี้ใช้วิธีการคุมกำเนิดด้วยถุงยางเนามัยทุกครั้งที่มีเพศสัมพันธ์ค่ะ ประจำเดือนล่าสุดมา 15พ.ย จนตอนนี้26 ธ.ค แล้วประจำเดือนยังไม่มาแต่เดือนที่แล้วประจำเดือนว่าไวกว่าปกติจากที่เคยเป็น และปกติรอบเดือนจะมีระยะห่างอยู่ที่35-40ค่ะ ตรวจครรภ์ มาเรื่อยๆทพบว่าขึ้นขีดเดียว และปวดท้องน้อยปวดหลัง มีตกขาว ไม่คันไม่มีกลิ่น ประมาณ2วันที่เห็นได้ชัด เหมือนประจำเดือนจะมาเหมือนปกติ และมีความเครียดมากเพราะประจำเดือนไม่มา มีผลกับที่ประจำเดือนยังไม่มาในตอนนี้ไหมค่ะ
สวัสดีครับ เครื่องตรวจการตั้งครรภ์จะใช้หลักการเดียวกัน คือ การตรวจฮอร์โมนเอชซีจี ที่เกิดขึ้นเฉพาะการตั้งครรภ์เท่านั้นครับ และถ้าตรวจในช่วงที่หลัง 1 เดือนจากประจำเดือนครั้งสุดท้ายและมีการตั้งครรภ์จริง โดยปกติผลการตรวจจะมีความถูกต้องสูงถึง 99% ดังนั้น หากได้ผลลบติดต่อกันหลายครั้งเช่นนี้ จึงไม่น่าจะมีการตั้งครรภ์ครับอย่างไรก็ดี หากยังมีประจำเดือนขาด และมีการตกขาว ร่วมกับอาการปวดท้องน้อย ก็อาจจะเกิดจากสาเหตุเหล่านี้ได้ครับ1. น้ำหนักลด อดอาหาร2. โรคถุงน้ำหลายในรังไข่ ทำให้การตกไข่ผิดปกติ3. โรคทางกายอื่นๆ เช่น ภาวะธัยรอยด์ต่ำ4. ต่อมใต้สมองที่ผลิตฮอร์โมนมีปัญหา5. ความเครียดด้วยเหตุนี้ แนะนำให้พบแพทย์ผู้เชี่ยวชาญด้านนรีเวช เพื่อทำการตรวจวินิจฉัยและรักษาต่อไปดีกว่าครับ เพราะแต่ละโรคนั้นมีวิธีรักษาที่แตกต่างกันครับ